વલસાડ રીઅલ એસ્ટેટ એસોસિએશનોનો ફરિયાદી સૂર ઊઠ્યો છે કે બિઝનેસ તદ્દન ઠપ છે તેમાં સરકારે કોમન જીડીસીઆર દાખલ કરી પડતા પર પાટુ માર્યા જેવો ઘાટ સર્જયો છે. સરકારના આ નિયમ અંતર્ગત દરેક ડેવલોપર્સે જમીનના બાંધકામના કુલ વિસ્તારમાંથી 40% એરિયા છોડી પ્લાનિંગ કરવું પડશે એટલે જમીનનો ભાવ માર્કટ વેલ્યુ મુજબ વધશે ત્યાર બાદ તેમાં થતા બાંધકામનો ખર્ચ પણ વધશે તો ઉંચાઇમાં પણ આ વિસ્તાર D-7 કેટેગરીમાં મુક્યો છે. એટલે અત્યાર સુધી વાપી, વલસાડ ઉંમરગામમાં 30મિટર સુધી એટલે કે અંદાજીત 10માળની ઇમારત બનાવી શકાતી હવે તે નિયમમાં પણ ફેરબદલ કરી 16.5 મિટર લેવલ નક્કી કરાયુ છે એટલે અંદાજીત ચાર માળથી વધુની ઇમારત બનાવી નહી શકાય માટે લોકોને ઘરનુ ઘર લેવું હવે મોંઘુ બનશે અને મકાનોના ભાવ આસમાનને આંબશે